JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Jätkame sõjateemadel -
Iisraeli armee Gazas
Hamas tahab juba abi
Kuidas hääletab Soome ÜROs?
Iisraeli väed on Gaza sektori kaheks jaganud
ja piiranud sisse praktiliselt kogu Gaza linna.
Samal ajal ja pommitamiste kasvades
on halvenenud Gaza elanike elutingimused.
Armee juhtkond teatas aga,
et Gazasse võib lubada kütust, kui see haiglatest otsa saama hakkab.
Samal ajal teatas armee, et ei lase Hamasil
haiglate kütust enda tarbeks röövida.
Armee peastaabiülem ütles,
et õhujõudude ja mereväe toetusoperatsioonid
olid otsustavateks teguriteks seni saavutatud sõjalise edu taga.
Koos maismaarünnakutega Hamasi baaside pihta,
mida toetasid Iisraeli jalavägi ja soomukikolonnid,
on Hamasi võimeid piirkonnas otsustavalt nõrgestatud.
Gaza suurima linna ning Hamasi kindlustuste
ja tunnelivõrgu hävitamine on osutunud suureks väljakutseks,
eriti kuna armee teeb kõik,
et tagada kogu tunnelivõrku paigutatud pantvangide ohutust.
Veel kuu aega pärast Hamasi alustatud agressioonisõda
tulistavad nii Hamas kui ka Palestiina Islamidžihaad
Iisraeli mürske ja rakette. Nüüd on see aga enamasti juhuslik.
USA valitsus on näidanud pühendumust
toetada Iisraeli väga jõuliselt sõjas, mille alustas Hamas,
kuid mille on lubanud lõpetada Iisrael.
Seda illustreerib muuhulgas hästi fakt, et USA Esindajatekoda kiitis heaks
14 miljardi dollari suuruse abipaketi Iisraelile,
mis on mõeldud Hamasi hävitamiseks.
Esindajatekoja spiiker tegi selgeks,
et kui demokraadid panevad ette kehtestada relvarahu,
siis Kongress selgitas, et relvarahu kehtis enne 7. oktoobrit
ja seda rikkus Hamas ning iisraellased kannatasid kirjeldamatuid õudusi.
Kongressi arvates ei vaja Iisrael relvarahu. "Ta vajab oma liitlasi,
et nood lõpetaksid poliitika ja annaksid toetust nüüd,
kui riik seda vajab. Iisrael peab end kaitsma,
vabastama pantvangid ja hävitama Hamasi," lõpetas spiiker.
USA-l on praegu Vahemere idaosas kaks lennukikandjate eskadrilli,
lennukikandjad Eisenhower ja Gerald Ford,
millest kumbki hõlmab 12 sõjalaeva ja tugilaeva,
tuumarakette ja dessantlaevu.
Neile on lisandunud USA mereväe Ohio-klassi tuumaallveelaev,
mis on varustatud 150 Tomahawk-tuumaraketiga,
mille plahvatusvõimsus on vahemikus 5-150 kilotonni.
Samuti on Ameerika Ühendriigid teinud väga selgeks Iraanile
ja teistele regiooni osalejatele,
et kui keegi nüüd Iisraeliga sõdima hakkab,
kaitsevad Ühendriigid Iisraeli kõigi vajalike sõjaliste vahenditega.
Selle tagatiseks saabus USA mereväe dessantlaev Bataan
Punasele merele, et takistada Iraani toetatud Jeemeni huttide sekkumist
Iisraeli vastu peetavasse sõda.
USA luure on saanud teada, et venemeelne Wagneri grupp
võib tarnida Iraani toetatavale Liibanoni terrorirühmitusele Hezbollah
SA-22 õhutõrjesüsteemi, teatas Wall Street Journal eelmisel nädalal.
Ametnikud ei suutnud kinnitada, et süsteem oleks juba tarnitud,
kuid raporti järgi on Valge Maja selle võimaluse pärast mures
ning on tähelepanelikult jälginud Wagneri ja Hezbollah' vahelist suhtlust
ja muid kontakte selles küsimuses.
Õhutõrjesüsteem on Süürias juba kasutusel, kuid luure tunneb muret,
et lisaks juba sealviibivatele Hezbollah' vägedele
on nüüd Süürias nähtud ka Wagneri võitlejaid.
Liibanoni Hezbollah' juht hoiatas nädal tagasi reedel USAd,
et piirkondliku sõja ärahoidmine sõltub Iisraeli rünnaku peatamisest Gazas
ja on reaalne võimalus,
et lahingud Liibanoni rindel muutuvad täiemahuliseks sõjaks.
Šeik Hassan Nasrallah ähvardas oma esimeses kõnes
pärast Iisraeli-Hamasi sõja puhkemist ka Iisraeli peamist liitlast,
Ameerika Ühendriike, vihjates, et tema Iraani toetatud rühmitus
on valmis astuma vastu USA sõjalaevadele Vahemerel.
Nasrallah jätkas väitega, et Iisraeli armee väed
korraldasid ise 7. oktoobril Iisraeli tsiviilelanike veresauna,
et saada ettekääne Hamasi ründamiseks.
Tema avalduse mõnevõrra kummaline loogika peegeldub selles,
et samal ajal kaitses ta siiski Hamasi, väites,
et puuduvad tõendid selle kohta, et Hamas on lastel päid maha löönud.
Oma kõnes väitis ta aga, et 7. oktoobri rünnaku
kavandasid ainult vennad Hamasist,
varjates seda teiste terrorirühmituste ja nende liitlaste eest.
Vaatamata salatsemisele väitis terroristide juht,
et rünnak ei tabanud kedagi Iisraeli vastupanuliikumise teljest üllatusena.
Nasrallah kiitis ka Hamasi rünnakut, öeldes, et Al-Aqsa tulv,
nagu Hamas oma rünnakut Iisraeli vastu nimetab,
paljastas Iisraeli nõrkuse. Veresaunas hukkus 1400 inimest,
sealhulgas tsiviilisikuid ja Iisraeli araablasi.
Ta ütles, et Hamasi operatsioon tõi Iisraelis kaasa maalihke ja väitis,
et see paljastas ka riigi nõrkuse.
Hezbollah' juht ütles sedagi,
et Hamas ei tapnud inimesi, sest nad tapsid ainult juute.
Terrorismivastase võitluse ja luureekspertide sõnul
dehumaniseerivad Hezbollah, Hamas ja teised terrorirühmitused juute
kui ahvide ja sigade järeltulijaid,
mis võimaldab neil oma julmi tegusid ratsionaliseerida.
Iisraelil ei ole õigust end kaitsta,
teatas Venemaa esindaja ÜROs eelmisel kolmapäeval.
Suursaadik Vassili Nebenzya sõnul on USA ja ta liitlased silmakirjalikud,
kui räägivad Iisraeli väidetavast õigusest enesekaitsele,
mida tal okupatsiooniriigina ei ole,
nagu kinnitab ÜRO Rahvusvahelise Kohtu nõuandev otsus.
Suursaadik Nebenzya põhjendas oma seisukohta
ÜRO Peaassamblee eriistungil, kus arutati Iisraeli ja Hamasi sõda.
Rahvusvahelise Kohtu ehk Rahvusvahelise Kriminaalkohtu
2004. aastal välja antud nõuandvas arvamuses öeldi,
et Iisrael ei saa tugineda ÜRO põhikirja artikli 51 alusel
oma loomuomasele enesekaitseõigusele ohu vastu,
mis lähtub Iisraeli kontrolli all olevalt okupeeritud territooriumilt.
Siiski loovutas Iisrael 2005. aastal kontrolli Gaza sektori üle PLO-le,
kuid Moslemivennaskond Hamas võitis Palestiina valimised
ja tõrjus PLO kaks aastat hiljem pärast veriseid lahinguid Gazast välja.
Sellest peale on Gazas valitsenud terrorirühmitus Hamas,
kes on tõotanud Iisraeli hävitada.
Võib õigustatult imestada ÜRO veidra hääletuskäitumise üle,
sest eelmisel nädalal panid Venemaa ja Hiina veto
ÜRO Julgeolekunõukogu resolutsioonile,
mille esitasid ja mida toetasid USA
ning kus mõisteti hukka Hamas ja nõuti piirkonnas humanitaarpausi.
Hamasi ametnik Husam Badran
kutsus juba kõiki Läänekaldal relvi omavaid inimesi üles
viivitamatult tegutsema, rõhutades, et Läänekallas on rinne,
mis suudab Gazat kõige paremini aidata,
enne kui paluda abi väljastpoolt.
Paljud terrorirühmitustele kuuluvad või nendega seotud Telegram-kontod
saadavad sõnumeid, mis julgustavad ja kutsuvad Läänekalda rahvast
alustama tulistamist, ründama autodega rahvahulki
ja võimalusel pussitama iga juuti, keda nad kohtavad.
Eriti silmatorkavad on selles kontekstis
Hamasi tudengiorganisatsiooni Islamic Bloc kontod,
mis kutsuvad üles terrorile ja džihaadisõjale Iisraeli vastu.
Sarnaseid üleskutseid esitavad ka Al-Aqsa märtrite brigaad
ja PLO-ga seotud Fatah' sõjaline tiib.
Hamasiga seotud Shehabi uudisteagentuur
teatas internetis Koraani tsiteerides Läänekalda noorteliidule,
et luba võidelda antakse neile, kelle vastu võideldakse,
sest neid on solvatud. Ja Allah on tõeliselt pädev neile võitu andma.
Avalduste hulgas on ka üleskutse
Hamasi Jeruusalemma asjade esindajalt, kes ütles,
et Läänekalda roll ja mässamine
okupandi ja selle asunikerühmade vastu
on väga oluline ja omab suurt mõju Al-Aqsa Tulva kampaaniale.
"Igaüks peab kasutama võimalust rünnata vaenlase kindlustusi,
sõjaväepositsioone ja asulaid.
Õhutan mässuliste noori kutsuma üksteist
ning kogunema igal teel ja igas piirkonnas
ning sooritama tõhusaid ja kvaliteetseid rünnakuid,
et anda vaenlasele õppetund, mida ta kunagi ei unusta."
Eksperdid ütlevad, et Soome hääletusotsus ja käitumine ÜROs
on ettevaatlik ja põhjendused on osaliselt eksitavad.
Nii võib Soome silmakirjalikuna näida, ütleb Timo Stewart,
Rahvusvaheliste ja Julgeolekuasjade Instituudi vanemteadur.
Välismaailmale võib tunduda, et me pole piisavalt tugevad,
toetamaks Palestiina tsiviilelanikke, kui neid jõuliselt pommitatakse.
Selle võimalik hind võib olla see,
et Soome näib omavat topeltstandardeid,
arvestades meie seisukohta Venemaa rünnakute suhtes
Ukraina tsiviilelanike vastu," ütleb Stewart.
Helsingi ülikooli maailmapoliitika professor Teivo Teivainen
seab kahtluse alla välisminister Elina Valtoneni avalduse
hääletuse põhjuste kohta. On raske mõista,
kuidas resolutsioonis sisalduv viide
Iisraeli tsiviilisikute vastu suunatud terroriaktidele
ei viita konkreetselt Hamasile," ütleb ta.
Valtonen kirjutas suhtlusplatformil X,
et Soome oleks hääletanud araabia bloki resolutsiooni poolt,
kui see oleks hukka mõistnud ka terrorirühmituse Hamas rünnaku.
ÜRO resolutsioonis mõistetakse hukka
kõik vägivallaaktid Palestiina ja Iisraeli tsiviilelanike vastu,
sealhulgas kõik terroriaktid ja valimatud rünnakud.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee